b"\n_START_ARTICLE_\nVercelli\n_START_SECTION_\nZgodovina\n_START_PARAGRAPH_\nVercellae (Vercelum) je bilo glavno mesto Libicev ali Lebecilov, ligurskega plemena; je postalo pomemben municipij, v bli\xc5\xbeini katerega je Gaius Marius premagal Kimbre in Tevtonce v bitki pri Vercelli leta 101 pred na\xc5\xa1im \xc5\xa1tetjem._NEWLINE_Cesarski magister militum Flavius Stilicho je uni\xc4\x8dil Gote 500 let kasneje. Na pol uni\xc4\x8deno je bilo mesto v \xc4\x8dasu sv. Hieronima (olim potens, nunc raro habitatore semiruta (1, 3,1)). Po invaziji Langobardov je pripadlo vojvodini Ivrea. Od 885 je bilo v pristojnosti knezo\xc5\xa1kofa, ki je bil grof prvega francoskega cesarstva._NEWLINE_Samostojna ob\xc4\x8dina je postala leta 1120 in se pridru\xc5\xbeila prvi in drugi Lombardski lige. Njen statut, so med najbolj zanimivimi med srednjeve\xc5\xa1kimi republikami. Leta 1197 je bilo odpravljeno slu\xc5\xbeenje zemlji\xc5\xa1\xc4\x8da znotraj cerkvene \xc5\xbeupnije, ki se je uporabljalo za podporo \xc5\xbeupnika. Leta 1228 je bila Univerza iz Pavie prenesena v Vercelli, kjer je ostala do \xc5\xa1tirinajstega stoletja, ne da bi pridobila ve\xc4\x8dji pomen; ohranila se je le univerzitetna \xc5\xa1ola prava. Leta 1307 je bil Fra Dolcino, vodja Dulcinianov mu\xc4\x8den in za\xc5\xbegan na grmadi._NEWLINE_Med te\xc5\xbeavami v 13. stoletju je mesto pripadlo dru\xc5\xbeini Della Torre iz Milana (1263), markizu iz Monferrata (1277), samozvan kapetan Matteo I. Visconti (1290-1299). Tizzoni (gibelini) in Avogadri (gvelfi) so se prerekali za mesto od leta 1301 do 1334. Gvelfi so bili ve\xc4\x8dkrat izgnani, kar je omogo\xc4\x8dilo markizu Monferrata zavzeti Vercelli (1328), ki se je prostovoljno predal vikontu v Milanu leta 1334. Leta 1373 je \xc5\xa1kof Giovanni Fieschi izgnal Viscontije, vendar ga je Matteo ponovno zavzel. Facino Cane (1402) je vnov\xc4\x8dil boj med Gian Maria in Filippo Maria Viscontijem, in zavzel Vercelli, vendar ga je izrinil Theodore II. Montferrat (1404), od katerega je bilo mesto prenese na vojvodino Savojo (1427)._NEWLINE_Leta 1499 in 1553 so Vercelli zajeli Francozi, med letoma 1616 in 1678 pa \xc5\xa0panci. Leta 1704 jo je utrpel mo\xc4\x8dno obleganje s strani Francozov, ki niso uspeli uni\xc4\x8diti trdnjave, potem pa je mesto delilo skupno usodo Savoje. Leta 1821 se je Vercelli opredelil v prid zdru\xc5\xbeitve.\n_START_SECTION_\nGeografija\n_START_PARAGRAPH_\nMesto le\xc5\xbei ob reki Sesia v Padski ni\xc5\xbeini med Milanom in Torinom. Je pomembno sredi\xc5\xa1\xc4\x8de za gojenje ri\xc5\xbea in obdano z ri\xc5\xbeevimi polji, ki so poplavljena v poletnih mesecih. Podnebje je zna\xc4\x8dilno za Padsko ni\xc5\xbeino s hladnimi, meglenimi zimami (0,4 \xc2\xb0 C v januarju) in znosno vro\xc4\x8dino v poletnih mesecih (23,45 \xc2\xb0 C v juliju). Padavin je najve\xc4\x8d spomladi in jeseni; nevihte so pogoste v poletnih mesecih.\n_START_SECTION_\nDemografija\n_START_PARAGRAPH_\nLeta 2009 je v Vercelli \xc5\xbeivelo okoli 47.000 ljudi, 47,3% mo\xc5\xa1kih in 52,7% \xc5\xbeensk. Povpre\xc4\x8dna starost rezidentov je bil 47 let (pet let ve\xc4\x8d od italijanskega povpre\xc4\x8dja, ki je 42 let). V letih med letoma 2002 in 2007 se je \xc5\xa1tevilo prebivalcev Vercellija zni\xc5\xbeala za 1,31%. _NEWLINE_V letu 2006 je bila 92,38% prebivalstva Italijanov. Ostali pa so bili Albanci in Romuni (3,48%), severni Afri\xc4\x8dani (2,21%) in iz Podsaharske Afrike (0,64%).  Jezika, ki jih govorijo v Vercelliju sta italijan\xc5\xa1\xc4\x8dina in piemont\xc5\xa1\xc4\x8dina.\n_START_SECTION_\nZnamenitosti\n_START_PARAGRAPH_\nV Vercelliju so \xc5\xa1tevilni ostanki iz rimskega obdobja, na primer amfiteater, hipodrom, sarkofagi in mnogi pomembni napisi, od katerih so \xc5\xbee nekateri kr\xc5\xa1\xc4\x8danski._NEWLINE_M mestu je sedem omembe vrednih stolpov, najpomembnej\xc5\xa1a sta Torre dell'Angelo na starem mestnem trgu in Torre di Citt\xc3\xa0 v Via Gioberti._NEWLINE_Stolnica v Vercelliju ali bazilika sv. Evzebija, prvotno okra\xc5\xa1ena s stebri in mozaiki, je postavil in pove\xc4\x8dal sveti Evzebij Vercellijski, kateremu je bila posve\xc4\x8dena po njegovi smrti. Predelana je bila v devetem stoletju in radikalno spremenjena v osemnajstem po naro\xc4\x8dilu grofa Alfierija. Tako kot druge cerkve v mestu, vsebuje veliko dragocenih slik, \xc5\xa1e posebej avtorjev Gaudenzio Ferrari, Gerolama Giovenone in Bernardino Lanino, ki so bili doma\xc4\x8dini v Vercelliju._NEWLINE_Stolni\xc4\x8dna kapiteljska knji\xc5\xbenica hrani dragocene rokopise. Verska besedila so Codex Vercellensis, evangelarium iz \xc4\x8detrtega stoletja; hagiografi\xc4\x8dni rokopisi, niso vsi, ki so bili kriti\xc4\x8dno pregledani; in zelo stara kopija Imitacija Kristusa, ki se sklicuje kot argument za pripisovanje avtorstva Jeanu Gersonu ((13. december 1363 - 12. julij 1429) je bil francoski u\xc4\x8denjak, pedagog, reformator in pesnik, rektor Univerze v Parizu, vodilni v koncilskem gibanju in eden od najbolj pomembnih teologov na Konstan\xc5\xa1kem koncilu). Njegova posvetna besedila so Romani Justinijana; iz 8. stoletja Leges Langobardorum (zakoni Langobardov - germanski). Kon\xc4\x8dno hranijo znamenito Vercelli Book - staroangle\xc5\xa1ki rokopis, ki vklju\xc4\x8duje slovito najzgodnej\xc5\xa1o kr\xc5\xa1\xc4\x8dansko pesem Dream of the Rood. Ni\xc4\x8d manj pomembni niso dr\xc5\xbeavljanski arhivi, ki vsebuje dokumente iz leta 882. Bazilika svetega Andreja (Basilica di Sant'Andrea), ki jo je dal postaviti kardinal Guala Bicchieri leta 1219. Skupaj s starim cistercijanskim samostanom je med najlep\xc5\xa1imi in najbolje ohranjenimi romanskih zgradbami v Italiji. Med drugimi pomembnimi cerkva v mestu je cerkev Santa Maria Maggiore._NEWLINE_Sinagoga v Vercelliju je primer mavrske revival arhitekture, v mestu je tudi judovsko pokopali\xc5\xa1\xc4\x8de._NEWLINE_V mestu je tudi Museo Camillo Leone. Museo Camillo Leone Muzej izvira iz volje in testamenta notarja Camilla Leoneja v korist lokalnega In\xc5\xa1tituta za likovno umetnost (\xc5\xa1ole za oblikovanje z namenom usposabljati ter varovati in ohranjati umetni\xc5\xa1ko dedi\xc5\xa1\xc4\x8dino obmo\xc4\x8dja), katerega direktor je bil.\n_START_SECTION_\nKuhinja\n_START_PARAGRAPH_\nTipi\xc4\x8dna jed je ri\xc5\xbe s fi\xc5\xbeolom, ki se imenuje panissa (narejena z ri\xc5\xbeem arborio, baldo ali Maratelli), tartufata (kola\xc4\x8d) in bicciolani (vrsta pi\xc5\xa1kotov). Tipi\xc4\x8dno vino je Gattinara, klasi\xc4\x8dno rde\xc4\x8de vino iz Piemonta narejeno predvsem iz nebbiolo mo\xc5\xa1ta (lokalno poznanega kot spanna), iz ob\xc4\x8dine Gattinara, kjer so arheolo\xc5\xa1ki dokazi o gojenju vinske trte iz rimskih \xc4\x8dasov."